Xikombelo xa rejistrexini na va Postal Services Regulator ku endla bindzu ra ku posa leri nga rhizevhiwangiku , xi fanele ku endliwa hi fomati, na hi ku landza fambiselo leri nga vekiwa hi Holobye eka swibumabumelo eka Regulator.
Ku veka mabokisi ya ku posa ematlhelweni ya mapatu , na mabokisi ya tiadrese.
Leswi a swi katsi mabindzu lama ya dilivharaku ti-product ta wona, yo fana na va mabindzu ya swiluva , va buchara, kumbe vhengele ra grozara.
Vanhu kunene kumbe mabindzu va ntshunxekile ku endla xikombelo xa bindzu ra ku posa leri nga rhizeviwangiku.
Rejistrexini wu tirha lembe rin'we ku sukela eka siku leri ku humesiwaku xitifiketi xa rejistrexini.
Tata fomo ya xikombelo hi manharhu.
Nghenisa fomo ya xikombelo eka Ndzawulo ya ta Vuhlanganisi, xikan'we na vumbhoni bya ku hakela.
Rhumela fekisi ya vumbhoni bya ku hakela e: 427 8536.
Ku tsandzeka ku hlanganyetana na swilaveko leswi, swi nga endla leswaku xikombelo xi nga humeleri.
Swi nga teka masiku ya 30 ku kuma layisense.